CELEX: 62021TN0249
Language: ro
Date: 2021-05-07 00:00:00
Title: Cauza T-249/21: Acțiune introdusă la 7 mai 2021 – SN/Parlamentul

12.7.2021   
            
            
               RO
            
            
               Jurnalul Oficial al Uniunii Europene
            
            
               C 278/51
            
         
      Acțiune introdusă la 7 mai 2021 – SN/Parlamentul
      (Cauza T-249/21)
      (2021/C 278/71)
      Limba de procedură: engleza
      
         Părțile
      
      
         Reclamant: SN (reprezentanți: P. Eleftheriadis, Solicitor)
      
         Pârât: Parlamentul European
      
         Concluziile
      
      Reclamantul solicită Tribunalului:
      
                  —
               
               
                  anularea în întregime a Deciziei secretarului general al Parlamentului European din 21 decembrie 2020,
               
            
                  —
               
               
                  anularea în întregime a notei de debit adresate reclamantului, în valoare de 196 199,84 euro, nr. 7010000021, din data de 15 ianuarie 2021 și
               
            
                  —
               
               
                  obligarea Parlamentului European la plata cheltuielilor de judecată ale reclamantului.
               
            
         Motivele și principalele argumente
      
      În susținerea acțiunii, reclamantul invocă cinci motive.
      
                  1.
               
               
                  Primul motiv întemeiat pe faptul că Parlamentul European a acționat cu încălcarea articolului 137 din Statutul funcţionarilor şi Regimul aplicabil celorlalţi agenţi ai Comunităţii Economice Europene şi ai Comunităţii Europene a Energiei Atomice (1)
                  
               
            
                  2.
               
               
                  Al doilea motiv întemeiat pe faptul că Parlamentul European a săvârșit o eroare de drept și nu a aplicat standardul corect de „plată nedatorată” în temeiul articolelor 32 și 68 din Decizia Biroului din 19 mai și 9 iulie 2008 privind măsurile de implementare pentru Statutul membrilor Parlamentului European (2).
               
            
                  3.
               
               
                  Al treilea motiv întemeiat pe faptul că Parlamentul European nu a respectat dreptul unui membru la libertate și independență, în temeiul articolelor 2 și 21 din Statutul membrilor Parlamentului European (3).
               
            
                  4.
               
               
                  Al patrulea motiv întemeiat pe nemotivarea în temeiul articolului 296 TFUE a respingerii ca inadmisibile a șaizeci și opt din șaptezeci de documente transmise de membru, pe nemotivarea deciziei potrivit căreia întregul salariu a fost „plătit în mod nejustificat”, chiar dacă numai șase luni din contractul de treizeci de luni au fost investigate complet, și pe nemotivarea contrazicerii constatărilor OLAF, care l-au disculpat pe reclamant de orice lipsă de onestitate.
               
            
                  5.
               
               
                  Al cincilea motiv întemeiat pe erori de fapt vădite.
               
            
         (1)  Regulamentul nr. 31 (CEE), 11 (CEAE) de stabilire a Statutului funcţionarilor şi a Regimului aplicabil celorlalţi agenţi ai Comunităţii Economice Europene şi ai Comunităţii Europene a Energiei Atomice (JO 1962, P 45, p. 1385).
      
         (2)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (2009/C 159/01) (JO 2009, C 159, p. 1).
      
         (3)  Decizia Biroului Parlamentului European din 28 septembrie 2005 de adoptare a Statutului deputaților în Parlamentul European (2005/684/EC, Euratom) (JO 2005, L 262, p. 1).